Predkladacia správa

Vláda Slovenskej republiky svojím uznesením č. 1077 z 12. decembra 2007 uložila ministrom a predsedom ostatných ústredných orgánov štátnej správy Slovenskej republiky polročne informovať o postupe ministerstiev a ostatných ústredných orgánov štátnej správy Slovenskej republiky podľa bodov A.1, A.2 a A.3 tohto uznesenia.

Pre podpredsedníčku vlády a ministerku spravodlivosti Slovenskej republiky vyplynula z uvedeného uznesenia úloha polročne informovať vládu o postupe v rezorte Ministerstva spravodlivosti Slovenskej republiky podľa zákona                     č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a  pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva v druhom polroku 2009.

Predložený materiál má informatívny charakter, nemá vplyv na verejné financie, obyvateľov, hospodárenie podnikateľskej sféry ani iných právnických osôb, životné prostredie ani zamestnanosť, a preto neobsahuje doložku o finančných, ekonomických, environmentálnych vplyvoch a vplyvov na zamestnanosť.